**Сања Савић**

**Сребрни цар**

Ликови

Смиљана

Сребрни цар

Мајка (Смиљанина)

Отац (Смиљанин)

Куч

Станојло

Сребрне рибе

Рудари

Вилењаци

Слуге у палати Сребрног цара

1. Сцена

Мајка и Отац сједе за столом, Смиљана им поставља тањире.

СМИЉАНА

Ручак спремам

К`о да немам зачина

За бобе,

Мило ми је што зле силе на

Прозору моме

Остале су јер им не дам

Мајчицу да дирну.

Ни у оца,

Мога творца

Мис`о да додирну.

МАЈКА

Шта је ручку, ћерко драга?

Смиљана доноси грашке у шаци.

СМИЉАНА

Две су бобе у свом соку

Скуване на ватри.

ОТАЦ

Како си их зарадила?

СМИЉАНА

Добром старцу испаледок

Молио се Богу.

Дохватих му, а он рече:

Теби гладној нека оду!

Пољубих му руку милу,

Он другу у торбу.

(Вади још по једно зрно сваком)

Ево теби још по једна

Да закуваш чорбу.

У грашки је нит живота,

Што ти треба.

Коме треба вода?

Воду пијеш кад си жедан,

А не кад је гозба.

Мајка и отац почињу да једу.

МАЈКА

И теби је дао је л` да?

СМИЉАНА

Пустити ме хтео није

Док на очи му не смазах две –

Али пуне махуне!

ОТАЦ

Нека кћери, тако треба,

Још ћеш расти нама.

Па да будеш добра, здрава,

Не још дуго сама!

МАЈКА

Пусти дете, зар не видиш,

Радује се годинама.

Што ће доћи, што ће моћи

Старе да одагна?

ОТАЦ

Пусти причу, тако кличу

Живота што се боје.

А Смиљана није таква,

Већ у прса удри право.

(Протеже се, зијева)

Одох сада, много рада,

Много се успав`о.

Па ћу лећи, јао срећи,

До сутра сам здраво.

Излази. Мајка загрли Смиљану.

МАЈКА

Смиљо моја,

Мајкин цвете,

Не брини се ти за нас.

Него своје посл`е гледај

Радост да те срете.

СМИЉАНА

Хоћу, мајко, баш сад гледам,

Радости ми фали.

Па ћу отић` гори златној,

Смиља да наберем.

МАЈКА

Куд` ћеш ноћу,

Прексно је,

Вила ће те звати!

СМИЉАНА

Вила мени ништа неће,

Јер ја тако хоћу.

МАЈКА

Хајде онда и пожури,

Тргај гране да се вратиш.

Ноћ је чудна –

не запамти

коме друг је, коме дужна.

Љуби Смиљану, излази. Смиљана прстом покупи „остатке“ хране на тањирима.

1. Сцена

Смиљана је сама у шуми. Набрала је смиља, али тражи даље. Уморна је и гладна.

СМИЉАНА

Јагодицу, оскорушу,

Кад бих само нашла.

Била би ми ноћ бар тиша

Од стомака завијања.

Ломи гране док пролази. Нема више снаге.

СМИЉАНА

Мајку своју слагала сам,

Да сам јести стигла,

Али нисам завршила,

Да сам њима уделила.

Тако је и боље јер –

Ја ћу се већ снаћи.

У шуми ме смиље храни

Мирис дивни, боја блага –

Ко би чек`о оброк стварни?

Улази све дубље у шуму, лута. Пада мрак. Уплаши се. Хода полако, осврће се за собом.

ВИЛЕЊАЦИ

Смиљо Смиљо.

Биће лудило.

СМИЉАНА

Јесте да сам можда гласна

Али ме брига није,

Дирнула вас нисам сада,

У свој пос`о дај се свијте!

ВИЛЕЊАЦИ

Другог посла

Осим тебе,

Немамо ти ми.

Ем смо сами

Ем ти млада,

Вила ћеш нам бити.

СМИЉАНА

Зар ја вила?

Нисам лепа, нисам чила,

Бајалицу не знам рећи.

ВИЛЕЊАЦИ

Казаћемо ми.

СМИЉАНА

Ја сам глупа за те ствари.

Баш вечерас не запамтих,

Кол`ко зрна у џеп ставих.

ВИЛЕЊАЦИ

Ту ти причу

Можеш мати

Уз грашак

Сервитати.

Ми ти знамо

Мисли, чини,

На јастуку

Шта те пати.

СМИЉАНА

Већ ми доста слушати вас

Пола сата хода.

ВИЛЕЊАЦИ

Иди кући онда.

Смиљана гледа према поломљеним гранама, не може ни једну да пронађе. Вилењаци почињу да се углас смију.

СМИЉАНА

Ви сте криви!

Уста нисте затворили.

ВИЛЕЊАЦИ

Нисмо криви

О себи смо мислили.

Вилу више заробили.

СМИЉАНА

То ћемо тек видети.

Баца им смиље у очи и побјегне.

1. Сцена

Смиљана је у мрачној шуми. Вилењака нема.

СМИЉАНА

Кад ти мрак постане једини сват,

Или си на крају или си пред свадбу.

Угледа дрво које засвијетли у дну шуме.

СМИЉАНА

Светло дрво или дрво светли,

Реклко би ми да ћу собом га понети.

Смиљана дотрчава до дрвета и покушава да га отргне, али не успијева.

СМИЉАНА

Кад бих могла као свећу барем

Коју грану дрвету да уберем.

Али неће, худе среће ни под

Нокат да се дене.

КУЧ (из мрака)

Куч куч, куч куч.

СМИЉАНА

Чудна звука, неког хајдука.

Представи се, ко год да си.

КУЧ

Све ти рекох ја без ларме.

То што име ми подсећа,

На одговор гласног чекића,

Питај моје маме.

Излази Куч.

СМИЉАНА

Видим ја да шумско дете

Опет хоће да заведе.

КУЧ

Далеко ти кућа била.

Мени мила

Ти ниси.

СМИЉАНА

Што се онда прикраде?

КУЧ

Сребрнога цара имам абер.

Чест господин,

Домаћин прави,

Да не удари мене по глави,

Ја ти рекох:

На ноћ те позива

Као госта добродошла.

СМИЉАНА

Радије ћу сама јутра чекати.

КУЧ (изненади се)

Ти ћеш позив овај одбити?

Господару мом се с`крити?

СМИЉАНА

Нит се кријем, нит у прса бијем.

Свога посла гледам,

На милости захваљујем.

КУЧ

Ти не схваташко те зове на вечеру?

СМИЉАНА

Вечеру?

Праву или травну?

КУЧ

Пуне лонце сваког добра,

Има грашка и пасуља.

Печенице, сира мириснога,

И још четири врсте рибе.

Слатке пите, бурек слани,

И још по три чорбе биљне.

Воћа, меда, шербе, боза,

Неограничена доза.

СМИЉАНА

А тај твој цар,

Шта он тражи?

КУЧ

Све што будеш вољна дати.

СМИЉАНА

Радо теби дала бих по глави,

Али не могу више глади,

Изједе ми стомак равни.

КУЧ

Да кренемо?

СМИЉАНА

Ти управи, ја те пратим.

1. Сцена

Смиљана прати Куча кроз Сребрно царство. Отварају се путевипоред њих.

СМИЉАНА

Погле само, канда сада,

Све ми јасно, чисто.

Није свету блага мало,

Него нераспоређено.

КУЧ

Сребрноме цару ману,

Да ти не приговараш?

СМИЉАНА

Боже с`клони,

Само велим

крај дебљи му доп`о.

КУЧ

Укр`о ником он још није

Ни са главе нит.

Сви пустили, на гомили,

Дотекло му водом.

СМИЉАНА

Погле` ти те гране чудне, наопако расту.

Сребрн камен, сребрн лист,

Сребрн ти је ватри пламен.

Сребрно крзно вуку малом,

Кртици сребрно око.

А тек рибе што се сјаје!

И шкрге им ко пераје,

За дане канда не маре.

СРЕБРНЕ РИБЕ

Добра ти си, девојко мила,

Кад муку си нам опазила.

Једино нам није јасно,

Шта гледаш кад кажеш – богатство?

СМИЉАНА

Ваше коже један грумен,

Одмрз`о би зимски студен.

СРЕБРНЕ РИБЕ

Како мислиш то?

Ми смо рибе, као видре чезнемо за водом.

СМИЉАНА

Види стварно, код вас нема

Оног што је мени јад.

(даје им гранчицу смиља)

Ево цвета, макар спремна

Да дошла сам у госте сад.

СРЕБРНЕ РИБЕ

Шта ћемо са цветом тим?

Носеви нам запушени.

СМИЉАНА

Реци хвала, па ћеш видјет

Како метал попусти.

Кад узвратиш, биће више,

Но што можеш замислити.

Рибе узимају смиље, не знају шта би с њим, па се играју и преврћу га по рукама, не обраћајући пажњу на Смиљану. Смиљана се трзне, види да је Куч нестрпљиво чека да наставе.

СМИЉАНА

И под небом

И под земљом,

Многи пут је злобан.

Кренеш, мислиш, то је срк,

А у њему неман.

Тешко ипак ономе што на том путу седи

Није лако бити богат,

Другог не видети.

Примичу се зеленој завјеси.

СМИЉАНА

Проћи поред лошег пута

Није тешко тако.

Ал` кад видиш прави

Знаћеш, скочит није лако.

КУЧ

Доста приче, мала звиздо,

Сад зажмири тихо.

Па се баци, па се хитро,

С царом усагласи.

Смиљана зажмири и прође кроз сребрну завјесу.

1. Сцена

Дугачки сто, богата трпеза. Са једне стране сједи Сребрни цар, сада у мраку. Смиљана разгледа просторију, сједа за други крај стола.

СМИЉАНА

Све мирише, све се пуши.

У мирису том и пари

Пола оброка мог у ствари.

Али нешто, баш к`о псето,

Све ми горе фали.

Сиротиња је мени пуна,

Презне цару све су ствари.

Сребрни цар се нагло зајапури и освијетли.

СРЕБРНИ ЦАР

Знаш ли ти шта збориш?

СМИЉАНА

Добро вече, мили мој.

Знала нисам да избрисан

Светлом ти си крој.

СРЕБРНИ ЦАР

Какве то су речи цару?

`место руку да ми љубиш.

СМИЉАНА

Љубим оном ко ме љуби,

А не оном ко ме зове.

СРЕБРНИ ЦАР

Куч ти рек`о да сам цар?

СМИЉАНА

Ја то прво морам видјет`.

СРЕБРНИ ЦАР

Послужи се, може бити,

Поштовање да ти дигне.

Смиљана сједа за сто, једе.

СМИЉАНА

Дивну храну спремиле те,

Не сумњам слушкиње?

СРЕБРНИ ЦАР

Шта би то још да видиш?

Цара краља кухиње?

СМИЉАНА

Ја сам својој краљица,

Својима кад пржим.

Круна пасти ником неће,

Љубав кад је држи.

СРЕБРНИ ЦАР

Тебе тешко освојити,

Морам бит` директан:

Би ли пошла за ме` сада,

Ручак да ти спремам?

СМИЉАНА

Не блесави, сада царе,

Смејаће се слуга двеста.

Куда ја би` *пошла* с тобом,

Не мрдаш се с места.

СРЕБРНИ ЦАР

Прешла ти си, неваљала,

Преко горе већ,

Ако желиш твој сам одма`

Двапут нећу рећ`.

СМИЉАНА

Видим искрен ти си, царе,

Немам ману теби.

Ал` не могу препустити

Родитеље саме себи.

СРЕБРНИ ЦАР

Има томе лека, видиш,

Колико ти срце иште.

Њима руду сребра даћу,

Километре своје жице.

СМИЉАНА

Ако тако то ће бити,

Срце дајем теби,

Само пусти да појавим се

Још једном на земљи.

СРЕБРНИ ЦАР

Никако!

СМИЉАНА

Мајку своју загрлити,

Оцу рану залечити.

Стари су већ они.

А брига што убила их,

Не смем помислити.

СРЕБРНИ ЦАР

Овде време споро иде,

Већ је касно за то.

СМИЉАНА

Пусти мене бар за дан,

Да их видим само.

Да ми чују реч још топлу

Па ћу теби амо.

СРЕБРНИ ЦАР

Пустићу ти онда гласић

И вид очњи кратко.

А мени ће тело остат`

Да га памтим празно.

СМИЉАНА

Договор је онда пао!

1. Сцена

Мрак. Смиљана се пење уз степенице ка површини Земље. Куч се зауставља. Пружа јој руку.

КУЧ

Сада спусти руку мени,

Тело твоје враћам цару.

СМИЉАНА

Никад страх ме још не стеже

У животу кратку, малу.

КУЧ

Чуваћу га у ормару.

СМИЉАНА

Није мене страх за тело,

Него призор горе јежи.

Шта ћу затећ`?

Хоће бити,

Ико мени да се смеши?

КУЧ

Пусти сада осмех, лудо,

Памти наук њима важан:

Када куцну земљу ЧУК

КУЧ нек буде њима знак.

Ако име не чују ми,

Палати су пришли много.

Нек копају другде тада,

Има посла док је рада.

СМИЉАНА

Ниси душа тако строга,

Тако мени смиља мога.

Мало волиш ти да збориш,

И држиш се посла свога.

КУЧ

Доста речи, амо руку,

Па да видиш бога свог.

Кад без тела останеш ти,

Куча нећеш изазивати.

СМИЉАНА

Сад ми смешно и већ лако,

Гласом ћу те дозивати.

Смиљана спушта тело на Куча, као да је заспала, а глас јој излази кроз отвор који се појављује на врху степеница.

КУЧ

Збогом, брбљивице, немој дуго,

Цар на тебе чека орно.

СМИЉАНА

Недостајаће гунђање ми,

Човека овог мрког.

Одлази, отвор се затвара, Куч загрли Смиљанино тело.

1. Сцена

Шума. Смиљани глас пролази кроз пусту шуму у којој је сада дан.

СМИЉАНА

Чудно. Моја река, моје птице,

Ал` као да мене није.

Убере смиље.

СМИЉАНА

Ни цвет овај више не мирише као пре.

Мора да сам отупела, од ваздуха земљаног.

Или мени срце оста с неким у дну царском.

Смиљана чује кораке кроз шуму оштар жамор.

СМИЉАНА

Каква радост, добар час.

Пре него што мајку видим,

Да пренесем Кучев глас.

Улазе сељани, међу њима Станојло.

ПРВИ СЕЉАК

Да је злата као блата,

Имао бих децу, жену.

А овако, немам коме

Ни да радим једну смену.

СТАНОЈЛО

Зато крени, благо мени,

У свет по њу заточену.

ПРВИ СЕЉАК

Немам воље ни ината,

Обичну да тражим једну.

ДРУГИ СЕЉАК

Право збориш, Станојло кори

Залуд јер је и он прс`о!

Откако га преварила

Из кревета није уст`о.

СТАНОЈЛО

Можда јесам мало рањен,

Али наћи ћу ја већ другу.

ПРВИ СЕЉАК

Дедер пробај, па се јави,

Теби која кад пружи руку.

СМИЉАНА (глас)

Момци врли, немојте се,

Од гласа мога препаст`.

Ја сам дошла само абер,

Важан вама да пренесем.

ДРУГИ СЕЉАК

Види чуда, нека луда,

Девојка се јавља.

Хајде дођи, неће нико

На кољено да те стаља.

СМИЉАНА (глас кружи око њега)

Немам тела, нит сам врела,

Теби кожу грејат`.

Него слушај добро сада,

Двапут нећу казат`.

ПРВИ СЕЉАК

Мајку ли му, језа мене стреса.

СТАНОЈЛО

Пусти жену нека збори,

Да је хтела напаст`,

Одувала би нас све троје,

Док си рек`о: даска!

СМИЉАНА

Нек` вест ова сад се шири,

Ваше бриге нека смири.

Земља вам је пуна сребра,

Загребеш ли – ето ведра.

ПРВИ СЕЉАК

Ова вила луда сасвим.

Зар да до сад не приметимо?

СМИЉАНА

Лопата вам плитка била,

И то мало што је копала,

Није баш се нарадила.

ДРУГИ СЕЉАК

Ти ћеш нашим навикама

На кантару суд дати.

СМИЉАНА

Више вреди гола истина,

Него кантар претпани.

ПРВИ СЕЉАК (почиње да копа)

Баш да видим како лажеш,

Невидљива наша дамо.

Ако сребра има само,

Главу овде да ми режеш.

ДРУГИ СЕЉАК

Пусти луди, зар не видиш,

Да само до приче њој је.

Да бар хоће доћи нама

Па нека је и бронзана.

ПРВИ СЕЉАК (гледа руке, уозбиљи се)

Шта је ово, мили брате?

Сребро да ми руке дохвате?

Други сељак долази ка њему, гледа шта је ископао.

ДРУГИ СЕЉАК

Трч` у село по лопате,

Пре него што сви схвате!

СМИЉАНА

Знаће сви још кол`ко мрака,

Сребра има као блата.

ПРВИ СЕЉАК

Онда јури и пожури,

Биће гозба данас права.

Први и други сељак отрче.

СМИЉАНА (виче за њима)

Сачекајте, људи луди!

Нисам вам још услов рекла.

Док има на ЧУК – КУЦ гласа,

Нема за ваш живот страха.

СТАНОЈЛО

Рећи ћу им, вило, ја.

Него бринем, за те.

Делујеш ми уплашена.

СМИЉАНА

Мајка ми је болна, стара.

Како ли ћу јој на врата.

СТАНОЈЛО

Мајки биће одмор прави,

Кћерка да је заговара.

СМИЉАНА

Оставих је кад јој требах,

Сребрноме цару ја се предах.

Ал` барем за добро неко,

Сваком биће у селу сребро!

Хвала теби, добри момче.

Иди сада, трчи.

Накупи се и ти блага,

И теби ће бити свадба.

А ја идем мајку тражит`.

И оца ми к`о брата.

Биће пуна кућа среће,

Од радости плакат неће!

Станојло отрчи.

1. Сцена

Смиљана (као глас) пролази кроз двориште својих родитеља.

СМИЉАНА

Топло дрво оргаде ми,

Мио сваки корак угажени.

Али ипак нека туга,

К`о да никад не прођох овуда.

Ништа теже од призора света

У коме те заменила нога друга.

Причам све бих ја за родитеље,

А собом би да испуним време.

Види светло, догорела свећа,

Да ли мати мене се још сећа?

Ко ме натера да одем у шуму,

Сад никога ја немам на уму.

Сама пала сама се и уби.

Кад бих могла макар једном само,

Празан простор што остаде за мном,

Пригрлити да срце не дуби.

1. Сцена

Смиљанин отац лежи мртав на кревету. Мајка је слијепа, лежи на другоме. Обоје су остарили.

МАЈКА

Врата шкрипе сваки пут

Помислим: Бог ми врати Смиљану.

СМИЉАНА

Мајко, ја сам , зар ме не видиш?

МАЈКА

Не видим, дете, беле мачке да полете.

Откако ми Смиљану однесоше виле,

Није ми до слика, златне да су биле.

СМИЉАНА

Ти не видиш, мајко?

МАЈКА

Има двдесет лета.

СМИЉАНА

Како, ослепи, несрећнице моја?

МАЈКА

Пусти причу сада.

Чо`ек ми ту лежи,

Ако Бога знадеш,

Њега ми утеши.

Има већ три дана

Како нема гласа.

Или су моје уши,

Или се спрема рака.

Смиљана одлази до оца, види да је мртав, хтела би да врисне, али неће због мајке.

МАЈКА

Реци ми како је?

СМИЉАНА

Ама каква рака!

На ноге се диг`о,

Хтео би да трчи.

Ал` не може, каже,

Од пуна стомака.

МАЈКА

Музика мила твоје речи, кћери,

К`о да речи дете моје ми усмери.

СМИЉАНА

То сам, мајко, ја!

МАЈКА

Немам наде више.

Иако гласови личе,

Моју Смиљу мени,

Однеле су птице.

Гроб јој празан сада,

Да горе је добро,

Мајка још се нада.

СМИЉАНА

У праву си, мајко.

Не замери мени,

Дођох да донесем

Поздраве од кћери.

МАЈКА

Од Смиљане моје!

СМИЉАНА

Радна сад је тамо,

Царица постала,

Дошла би ти сама,

Ал` далеко годинама.

МАЈКА

Само нек је добро,

Ја ћу полагано

Кад дошла сам сама

Отић` нећу с вама.

Мајка умире. Смиљана јој затвара очи.

СМИЉАНА

Тешка сам будала

Куда ћу без мајке.

Да сам барем савет

Онда послушала.

Сада касно мени,

За све одуго осим

Гробље им припремит`.

Пут под ноге затим,

Где ме чека реч посејана.

За Сребрног цара,

Више немам гласа.

1. Сцена

Рудник. Сељани, сада Рудари копају на све стране. Одјекује ЧУК – КУЧ на све стране.

ПРВИ РУДАР

Копам, копам, копам, копам

Ископ`о сам сребра товар.

ДРУГИ РУДАР

Ископ`о сам себи жену,

Спасао сам бабу, стрину,

Споменик да ми дигну.

ТРЕЋИ РУДАР

Пљуни трипут,

Име смрти добродошло

Овде није.

ПРВИ РУДАР

Уроцима оставио сам

Порок нека с њима пије.

ДРУГИ РУДАР

Меса пун је стомак јак,

Везом шара жена брак.

Дечица ми вазда сита,

У школи ће бит` речита.

СТАНОЈЛО

Ја још нисам срећу наш`о,

Ал` коња сам купио права,

Па узјашем међ планине,

Ни небо ми није страва.

ПРВИ РУДАР

Ко би рек`о, среће ове,

Сиротињске нам планове,

Да ће обрнути?

ТРЕЋИ РУДАР

Само ћути, ти не слути,

Земљи сувој још задуго.

СТАНОЈЛО

Сутра рудник да пресуши,

Земљицу ја љубићу.

Сваком благу има краја,

К`о што има и беспућу.

ДРУГИ РУДАР

Ради, ради, збори мање,

Па ће бити за имање.

СТАНОЈЛО (ослучне ЧУК – КУЧ)

Добро док је одјека нам,

Има за нас благостања.

ПРВИ РУДАР

Биће вазда за нас рада,

Овај рудник обећава.

1. Сцена

Смиљана долази у трпезарију Сребрног цара, он сам вечера.

СРЕБРНИ ЦАР

Радости ми повелике,

Смиљана ми дошла сама.

Хајте слуге, брзо јело,

Нек јој буде топло ждрело.

Гледа је она се незадовољно наслони на сто као да је празан.

СРЕБРНИ ЦАР

Оде с гласом, а без њега,

Вратила се мени драга.

СМИЉАНА

Нисам нема.

СРЕБРНИ ЦАР

Онда то од туге бива?

Да ниси неког изгубила?

СМИЉАНА (загрли га)

Оца, мајку, све са њима.

Нисам знала да дан им самим

Без мене к`о деценија.

СРЕБРНИ ЦАР

Својим путем ти си пошла.

Ка њима душа ишла до рођења,

До смрти мора - од њих.

СМИЉАНА

Сусрет тежак тај нам био.

СРЕБРНИ ЦАР

Што је лепши, то је тежи.

Хајде причај своме цару,

Неку лепу згоду с њима, праву.

СМИЉАНА

Једном смиљем окитих врата,

Кад иде са посла тата:

Куку мени, да ме неко

Не сахрани млада?

Или мама, мирис тужни,

Доносила храну једном:

Место соли, прашком кужним

Осолила нам се салата.

СРЕБРНИ ЦАР

Ето видиш да ти срце

Ипак срећу носи.

Хајде једи, Куч ће хтети,

Реч по реч да ипроси.

Послуга доноси храну, Смиљана се послужује.

СМИЉАНА

Где се Куч сакрио, не видех га нигде?

СРЕБРНИ ЦАР

Пословима упртио,

Не може да стигне.

СМИЉАНА

Нешто мено ново?

СРЕБРНИ ЦАР

Рудник су отворила

Твоја браћа одозго.

Смиљана се затрчи и загрли Сребрног цара.

СРЕБРНИ ЦАР

Полако са пољупцима,

Стар сам човек, жено.

СМИЉАНА

Нити сам те пољубила,

Нит си стар, свеједно!

1. Сцена

Рудари у руднику копају и даље. Сада су мало мање полетни него раније, као да више немају снаге. Одјекује КУЧ – ЧУК.

ПРВИ РУДАР

Копам, радим, вадим,

Још за једну кућу

Има да зарадим.

ДРУГИ РУДАР

Ја већ трећу правим,

Није да се хвалим.

ТРЕЋИ РУДАР

Има сребра доста,

Само ја се плашим,

Колико га оста`.

И да га је земља пуна,

Мене нека туга `вата.

Не знам чему ја пропадам.

СТАНОЈЛО

За сутра да копам,

Мени није драго.

Што потрошим – дивно,

Што претече – другом дам.

ПРВИ РУДАР

Мене брине једно,

Вама можда страно.

Снаге немам више,

К`о некад што имадо`.

Као да ми снаге пола,

Оде на то да пребере,

Јела добра да одвоји

Од јела лоша.

ДРУГИ РУДАР

Како мислиш, брате?

ПРВИ РУДАР

Као неко јато,

Птица ми у у груди

Улетело па тишти,

Не да спават, буди.

Каже мени жена:

То ти је од тајни.

Другим да си рек`о,

За рудник сребродани,

Сиротињу да скратиш неком!

СТАНОЈЛО

Својима сам рек`о

Без питања ваша.

Ал` не смеде нико,

Земљу да таласа.

ДРУГИ РУДАР

Откуд теби право,

Наш рудник да нудиш?

СТАНОЈЛО

Мој је као и твој,

Не сметају људи.

ТРЕЋИ РУДАР

Нека је и каз`о

Хајд` да видим баш

Поред нас четворице,

Ко ће да се зада?

СТАНОЈЛО

Задаће се онај

Ком је снага чила,

А ми ћемо онда

Куда нам је сила.

ТРЕЋИ РУДАР

Неће моћи тако!

Још ћу да се борим!

Пету кућу барем,

Себи ћу да створим!

Трећи рудар почне снажно да удара, ударци престану да одјекују. Станојло се уплаши.

СТАНОЈЛО

Немој копат` више,

Ту нам је и крај!

Заустави се одмах,

Глад своју зауздај.

ПРВИ РУДАР

Како мислиш ти то?

Нама да намећеш.

Кад је доста било,

Или коме ћеш да рекнеш?

СТАНОЈЛО

Вила онда драга,

Мени рекла тада,

Одјек кад утихне

Да ту је палата.

ДРУГИ РУДАР

Да има палата, прећуто си нама?

Да није од злата?

СТАНОЈЛО

Од истог је сребра,

Као руда ова,

Али није наша,

Већ - Сребрнога цара.

ТРЕЋИ РУДАР

И то си нам ћуто, све године ове?

Да ниси усхтео,

Себи правит сватове?

СТАНОЈЛО

Ја сватова нећу,

Да сам хтео тако,

Не би` вама ни сад рек`о,

ДРУГИ РУДАР

Девојка ти, велиш, каз`ла?

СТАНОЈЛО

Могао си и ти сазнат`,

Ал` отрча ко без главе.

Она цура млада из села,

Сребрноме цару душу преда!

ТРЕЋИ РУДАР

Откуд њему такво право?

Наше цуре баш да гледа?

СТАНОЈЛО

Оде она по нагодбу,

Мир нам дала, сав од сребра.

ТРЕЋИ РУДАР

Одједном ми дође снага,

Сад ћу копат` како треба!

Има да је нађем живу и извучем

Све до неба.

СТАНОЈЛО

Не копај јој преко речи,

Бес је теби од правде већи!

ТРЕЋИ РУДАР

У том бесу ја бих црк`о,

Ком` је криво, нек се лечи!

ПРВИ РУДАР

И ја ћу за тобом, друже,

Пријатељи томе служе.

ДРУГИ РУДАР

Ја ћу ићи онда с вама,

Ножеве носим у рукама!

Копају све више, завлаче се у рупу. Пробијају зид. Станојло крене за њима кад умакну.

1. Сцена

Смиљана украшава собу смиљем. Дневна соба у Сребрној палати одјекује од удараца чекића. Улази Сребрни цар.

СРЕБРНИ ЦАР

Зар оно што ти кажем,

Одлази у ветар?

Зар не чујеш буку као

Да умире болно вепар?

СМИЉАНА

Да чекају рекла сам им

Кучев знак маљем,

А невера, твој је проблем,

Мене пусти даље.

СРЕБРНИ ЦАР

Све ћу ја их потопити,

Нека дођу само.

СМИЉАНА

Сребро њима значи више

Нег` што мислиш, срећо.

Дођи мени, да замени,

Загрљај нервозу.

Биће бриге, опусти се,

И за нову лозу.

СРЕБРНИ ЦАР

Имаш мени нешто рећи,

Срећо моја мила?

СМИЉАНА

Рекла бих ти и раније,

Од радости нисам стигла.

Упада Куч сав престрашен.

КУЧ

Људи, људи, готово је!

Пропаст сад нас чека!

СРЕБРНИ ЦАР

Смири се, побратиме,

Има и вест лепа.

КУЧ

За лепоту сада нема ни трена,

У палате предворје су

Упали без срама.

Ножеви им у рукама,

Крвљу очи сјаје,

Ја се плашим, Куча да ће -

Цар док трепне - да нестане.

1. Сцена

Рудари у предворју дворане, трпају камење у торбе.

ПРВИ РУДАР

Неком камен или песак сребра,

Њему оста стена пречишћена.

СТАНОЈЛО (долази за њима)

Стан`те људи, то је туђом,

Муком направљено.

Нама наше, сваком своје,

Туђе завађено.

ТРЕЋИ РУДАР

Ти се склони, јер без тебе,

Лакше нам је много.

Окаче Станојла за свјетиљку на стијени.

СТАНОЈЛО

Кад не дате, макар могу помоћ себи дозвати.

Помозте, људи добри,

Од грамзивих, немојте се скриват`.

ДРУГИ РУДАР

Погле само, рибе ове,

Као да нешто кажу.

СРЕБРНЕ РИБЕ

Водите нас собом кући,

Молимо вас снажно.

Боље бићем него робом,

У животу назват себе.

Али боље роб нег` ствар.

Ти припреми пуне торбе,

Има нас за утовар.

ПРВИ РУДАР

Да ће хтети рибе саме,

У торбу да нам скоче,

Не бих се ја опкладио,

Ни да су сањане.

Трпају рибе у торбу, заузети су послом. Излази Сребрни цар, сав окован у свечано одело. Иза њега су Смиљана и Куч који се скрива. Први рудар га угледа.

ПРВИ РУДАР

Пусти рибе, види ти те,

Громаде од сребра!

Бацај торбе, амо колце,

Везаћемо њега!

СРЕБРНИ ЦАР

Грамзивче, зар мало ти је,

Све што теби треба?

Цара украст` могу они,

Са леђима до неба.

СМИЉАНА

Докле смете ићи,

Зар вам нисам рекла?

СТАНОЈЛО

Пренео сам, веруј мени,

Веле: спасти тебе треба!

СМИЉАНА

Хвала вама, на поклону,

Други пут не треба.

А сад кући, лупајућу

О тур ногом, пођите.

ПРВИ РУДАР

Не пре но што твога цара,

Вежемо к`о товар!

У њем има више сребра

Нег` на сто хектара!

КУЧ

Јао, мука, јао јао!

Да ће бити нисам знао!

ДРУГИ РУДАР (везује Куча)

Ти да ћутиш, јер те нисам

За кукњаву звао.

Смиљану и Куча вежу, опкољавају Сребрног цара.

СРЕБРНИ ЦАР

Вежите ме, мени Сава у помоћ ће доћи.

ПРВИ РУДАР

Нема Саве, теби царе, за све твоје паре!

СРЕБРНИ ЦАР

Ако Сави далеко је, доће мени Млава!

Везују цара полако.

ДРУГИ РУДАР

Нема Млаве, теби царе, има посла неког.

СРЕБРНИ ЦАР

Ако баш је заузета, потопиће вас мој Пек.

ТРЕЋИ РУДАР

Баш да чујем, да путује

Кроз пролаз му заузет.

СРЕБРНИ ЦАР

Има Дагуд, поток мио,

Мене није оставио.

ПРВИ РУДАР

Види стварно, кап по кап,

У помоћ му дошле.

ДРУГИ РУДАР

Само пази, царе, немој,

Пребрзо да стигне!

Док потопи пролаз вел`ки,

Протећи ће године.

ТРЕЋИ РУДАР

Сад кад овај поголеми, обависмо пос`о,

Могли смо се опит` мало,

Да га довршимо здраво!

СРЕБРНИ ЦАР

Само напред, има воде,

У језеру сребрном.

ПРВИ РУДАР

Знали ми смо, куд идемо,

Снабдели се већ прописно!

Вади чутурицу ракије. Наздрављају.

ПРВИ РУДАР

Жив нам био, царе мио,

Сутра душу испустио!

ДРУГИ РУДАР

Немој погрешно да схватиш –

То би теби лакше било.

Почиње да капа вода по њима.

ТРЕЋИ РУДАР

Него људи, да не слути,

Ова вода нешто?

Кренули смо жену спасит,

Ми везасмо је само.

ПРВИ РУДАР

Пусти жену, сада пиј,

Памети је луде!

Устала је цара бранит`,

`место своје људе.

ТРЕЋИ РУДАР

Јесте тачно, мада јасно,

Рекла нам је она.

Да одемо јавит свима,

За рудник на сва звона!

ДРУГИ РУДАР

Грешка која ако има,

О њој ћемо мислит` сутра.

Није шала, треба труда,

Цара продат сребрнога!

Опијају се. Зијевају. Заспу један по један. Вода капа све јаче и јаче.

КУЧ

Кртице и јазавчићи,

Сви од сребра, мили птићи!

Дођите, прегризите, Кучу канап

Што га мучи.

Птице и животиње се сјате око Куча, Кучу се ослобађају руке.

Куч трчи да ослободи Смиљану.

КУЧ

Дагуд дошо, свога цара,

Сребрнога да послужи.

Пријатељ се тако ствара.

СТАНОЈЛО

Нема ова помоћ пара!

Станојло пољуби Куча и Смиљану, па отрчи према отвору куда су дошли рудари. Смиљана и Куч покушавају да одвежу цара који је у води.

СМИЉАНА

Кад бих могла `место тебе,

Сад под воду да се вежем.

СРЕБРНИ ЦАР

Нема мени лепше речи,

Од премиле твоје жеље.

Станојло утрчава,

СТАНОЈЛО

Рудник је пун воде.

Како да се спасемо,

Затворени сви пролази?

КУЧ

Ти га води, Смиљо лепа,

Степенице он нек нађе.

СМИЉАНА

Како цара ја да пустим,

Не би ни с пола памети!

КУЧ

Цар ти не би могао на земљи.

Светло њему смета.

Зато живи он под земљом

Стотинама лета.

СМИЉАНА

Ако то је истина жива,

Онда ја ћу бити крива.

Мирис мој младић нек прати,

Тело ће ми остат` цару,

Младић кући нек се врати.

КУЧ

Само пази, већ си једном,

Тело своје напуштала.

Ако мирис твој оде сада,

Тело твоје мрднути се неће.

СМИЉАНА

Онда чекај, тренут један,

За вечнос да се наместим.

Загрли цара.

СМИЉАНА

Сад ми мирис пуштај одмах,

Човек да не закасни.

СТАНОЈЛО

Жртву твоју ја не могу

Прихватити срцем.

КУЧ

Пусти приче,

Потоп иде,

Мирис нос ти стиче.

СМИЉАНА

О, радости, сад заспати,

Пред одлазак, твој.

Буди добар, момче драги,

Помало си наше чедо.

Смиљана се наслони на цара, Станојло одлази. Вода потопи цара и Смиљану. Рудари се буде.

ПРВИ РУДАР

Мила мати, овде време,

Пролази ко ветар!

КУЧ

Тако је то када чекић не слушаш

Мој један.

ДРУГИ РУДАР

Затворени излази су,

Куда ћемо пешке?

КУЧ

Пливај сада још минуту,

Трпи муке тешке.

ТРЕЋИ РУДАР

Сад ми жао, што бес

Свој сам послушао.

КУЧ

Није касно,

Биће лако,

Још минуту

Слушат мене.

Куч весело удара чекићем по зиду пећине. Вода капа све више.

1. Сцена

Станојло седи у дворишту. Иза се чује дечија вриска.

СТАНОЈЛО

Имам жену, имам децу,

Јато малих препелица.

Имам мирис мајке драге,

И од оца рудник сребра.

Куч ми каже када много,

Ископ`о сам блага.

Па застанем, поздрав шаљем,

Другој страни земље, неба.

Крај.